

|  |  |
| --- | --- |
| **Naziv dokumenta** | Komunikacijski akcijski plan za potrebe Strategije razvoja Urbanog područja Slavonski Brod za financijsko razdoblje 2021. - 2027. |
| **Nositelj** | Grad Slavonski Brod |
| **Datum** | ožujak, 2022. |

**Sadržaj**

[**1. Kontekst i uvod 1**](#_heading=h.26in1rg)

[**2. Komunikacijski akcijski plan 2**](#_heading=h.lnxbz9)

# 1. Kontekst i uvod

Strategija razvoja urbanog područja je akt strateškog planiranja u okviru politike regionalnog razvoja koji služi kao multi-sektorski strateški okvir kojim se planira razvoj urbanog područja kao cjeline unutar jasno definiranog razdoblja. Formiranjem urbanog područja prepoznaje se važnost povezivanja na lokalnoj razini s ciljem stvaranja sinergijskih rezultata temeljenih na integriranom pristupu u rješavanju zajedničkih izazova. Uz navedeno, formiranje urbanog područja predstavlja i preduvjet za korištenje Integriranog teritorijalnog mehanizma (ITU mehanizma) za sedmogodišnje razdoblje u skladu s višegodišnjim financijskim okvirom kohezijske politike Europske unije, obzirom da regulativa kao preduvjet korištenja sredstva uvjetuje izradu Strategije razvoja urbanog područja.

Svrha ovog dokumenta je definirati sve elemente komunikacije s ključnim dionicima. Kroz dokument komunikacijske strategije definiraju se ciljevi i ciljane skupine, komunikacijske mjere, aktivnosti i alati komunikacije, kako interne tako i prema svim vanjskim zainteresiranim, odnosno ciljanim stranama, zatim praćenje i vrednovanje učinaka komuniciranja, izvori financiranja (proračun) te kontaktne točke informiranja i komuniciranja.

Sukladno smjernicama za izradu strategije razvoja urbanih područja, praćenje njihove provedbe i vrednovanje donesene od strane Ministarstva regionalnog razvoja i fondova EU kao nadležnog tijela za provedbu ITU mehanizma, urbana područja imaju obvezu izrade komunikacijske strategije i akcijskog plana, te je također predložena struktura dokumenta.

# 2. Komunikacijski akcijski plan

U nastavku se nalazi sveobuhvatni Komunikacijski akcijski plan s prikazanim komunikacijskim ciljevima te pripadajućim mjerama i alatima. Kako bi se osigurao što kvalitetniji mehanizam provedbe, u akcijskom planu navedeni su i vremenski rokovi implementacije mjera te resursi i odgovornosti za njihovo provođenje. Za što kvalitetnije praćenje provedbe unutar svakog specifičnog cilja Komunikacijske strategije predloženi su pokazatelji za praćenje ostvarenja ciljeva sukladno kojima će se o provedbi Komunikacijske strategije izvještavati relevantne dionike.

|  |  |  |  |  |  |  |
| --- | --- | --- | --- | --- | --- | --- |
| **Komunikacijski cilj** | **Ciljna skupina** | **Komunikacijske mjere/alati** | **Vremenski planovi** | **Potrebni resursi[[1]](#footnote-1)** | **Odgovornosti** | **Očekivani rezultati** |
| **1.Podizanje svijesti o važnosti i razlozima strateškog planiranja na razini urbanog područja** | Koordinacijsko vijećePartnersko vijeće | Koordinacijski i radni sastanci ključnih internih dionika | Kontinuirano | Proračun Grada Slavonskog Broda | Grad Slavonski Brod | 5 održanih sastanaka (godišnje) 2 održane radionice (ukupno) |
| **2.Uspostava kvalitetnih kanala komunikacije sa stanovnicima cijelog urbanog područja** | MedijiŠira javnost | Informiranje putem službenih web stranica Informiranje putem društvenih mrežaObjave u medijimaInformativna događanja | Kontinuirano | Proračun Grada Slavonskog Broda | Grad Slavonski Brod | 5 objava na službenoj web stranici (godišnje)5 objava na društvenim mrežama (godišnje)12 objava u medijima (godišnje)Održana 2 informativna događanja (ukupno) |
| **3.Podizanje svijesti stanovnika o pripadanju urbanom području i međusobnoj povezanosti** | MedijiŠira javnost | Javno savjetovanjeInformiranje putem službenih web stranica Informiranje putem društvenih mrežaObjave u medijima | Javno savjetovanje, po završetku nacrta SRUP-a;Ostalo - kontinuirano | Proračun Grada Slavonskog Broda | Grad Slavonski Brod | Održano javno savjetovanje (ukupno)5 objava na službenoj web stranici(godišnje)5 objava na društvenim mrežama (godišnje) 12 objava u medijima(godišnje) |
| **4.Informiranje o zajedničkim projektima i inicijativama urbanog područja te prilikama za financiranje** | MedijiŠira javnostKoordinacijsko vijećePartnersko vijeće | Informiranje putem službenih web stranica Informiranje putem društvenih mreža | Kontinuirano | Proračun Grada Slavonskog Broda | Grad Slavonski Brod, JLS-ovi s Urbanog područja | 5 objava na službenoj web stranici (godišnje)5 objava na društvenim mrežama(godišnje) |
| **5.Ostvarivanje dvosmjerne komunikacije s ključnim dionicima u praćenju provedbe SRUP-a** | Koordinacijsko vijećePartnersko vijećeMRRFEUOstali ključni dionici  | Informiranje putem elektroničke pošteKoordinacijski i radni sastanci ključnih internih dionika | Kontinuirano | Proračun Grada Slavonskog Broda | Grad Slavonski Brod | 10 zaprimljenih upita (godišnje) uz 95% odgovora na upite5 održanih sastanaka (godišnje) 2 održane radionice (ukupno)  |

1. Resursi potrebni za realizaciju komunikacijskih ciljeva definirat će se na godišnjoj razini u iznosima predviđenim proračunskim mogućnostima. [↑](#footnote-ref-1)